b'\n_START_ARTICLE_\n\xc3\x80 la carte\n_START_PARAGRAPH_\n\xc3\x80 la carte (\xc3\xa4\xc3\xa4nnet\xc3\xa4\xc3\xa4n \xc9\x91l\xc9\x91k\xc9\x91rt) on ranskankielinen ilmaus, joka tarkoittaa ruokalistan mukaan. T\xc3\xa4ss\xc3\xa4 la carte tarkoittaa ravintolan koko valikoimaa, eli luetteloa ruuista ja ruokalajeista hintoineen. Ranskassa \xc3\xa0 la carte -valinta tarkoittaa, ett\xc3\xa4 asiakas valitsee vapaasti tuosta luettelosta. Sen vastakohta on menu eli keitti\xc3\xb6mestarin p\xc3\xa4iv\xc3\xa4lle valitsema otos pitk\xc3\xa4st\xc3\xa4 listasta (la carte) tai ateria \xc3\xa0 prix fixe (ateriakokonaisuus, jonka sis\xc3\xa4lt\xc3\xb6 ja hinta on sidottu)  ._NEWLINE_My\xc3\xb6s Suomessa ilmausta \xc3\xa0 la carte k\xc3\xa4ytet\xc3\xa4\xc3\xa4n ravintoloissa tarkoittamaan erikseen tilattavaa annosta, jonka vastakohtana pidet\xc3\xa4\xc3\xa4n kiinte\xc3\xa4muotoista ja -hintaista ateriaa. Nykyisin ilmaisua k\xc3\xa4ytet\xc3\xa4\xc3\xa4n kuitenkin my\xc3\xb6s laajemmin merkitsem\xc3\xa4\xc3\xa4n "hyv\xc3\xa4\xc3\xa4 ruokaa"  , mutta my\xc3\xb6s "yksil\xc3\xb6llist\xc3\xa4"  tai "omavalintaista" . Suomessa eri alojen toimijat k\xc3\xa4ytt\xc3\xa4v\xc3\xa4t my\xc3\xb6s muita kuin t\xc3\xa4ss\xc3\xa4 artikkelissa k\xc3\xa4ytetty\xc3\xa4 ranskankielist\xc3\xa4 kirjoitusasua.'